《早发杭州泛富春江寄陆三十一公佐》
唐代·权德舆

候晓起徒驭，春江多好风。白波连青云，荡漾晨光中。

四望浩无际，沉忧将此同。未离奔走途，但恐成悲翁。

俯见触饵鳞，仰目凌霄鸿。缨尘日已厚，心累何时空。

区区此人世，所向皆樊笼。唯应杯中物，醒醉为穷通。

故人悬圃姿，琼树纷青葱。终当此山去，共结兰桂丛。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。